分类：文化/艺术-文学
问题：“岂有徜徉肆恣，而又尝休于此邪”出自哪？什么意思？ 
回答：出自《墨池记》
意思为"难道他漫游纵情山水时，曾经在这儿栖息过么?"
原文部分如下:
临川之城东，有地隆然而高，以临于溪，曰新城。新城之上，有池洼然而方以长，曰王羲之之墨池者，荀伯子《临川记》云也。羲之尝慕张芝，临池学书，池水尽黑，此为其故迹，岂信然邪?方羲之之不可强以仕，而尝极东方，出沧海，以娱其意于山水之间，岂有徜徉肆恣，而又尝自休于此邪?羲之之书晚乃善，则其所能，盖亦以精力自致者，非天成也。然后世未有能及者，岂其学不如彼邪?则学固岂可以少哉!况欲深造道德者邪?
   
   墨池之上，今为州学舍。教授王君盛恐其不间也，书“晋王右军墨池”之六字于楹间以揭之，又告于巩曰：“愿有记。”推王君之心，岂爱人之善，虽一能不以废，而因以及乎其迹邪?其亦推其事以勉其学者邪?夫人之有一能，而使后世尚之如此，况仁人庄士之遗风余思，被于来世者何如哉?